ካብ መዓልቲ ናብ መዓልቲ ክሕሸኪ እዩ እናተብሃለት፡ ወላዲታን ሓፍታን እናሓፀባ ሓቢሕበንኣ፤ ለውጢ ግን ኣይረኸበትን። ዋላ ኣነ ክሕሸኒ እየ ኢለ ኣተስፍየ ነይረ ትብል ማሚቱ፡ ለውጢ ምስ ሰኣነት ግን ተስፋ ቆሪፃ። ነብሰ ቅትለት ክትፍፅም ሓሲባ ከምዝነበረት እውን ትዛረብ። "ደቂኣንሰትዮ እንትወልዳ ከምዚ ዝበለ ነገር ገጢምወን ኣይፈልጥን። ዋላ እኳ ቆልዓ እንተነበርኩ ይሰምዕ ይርእይ ነይረ እየ ፤ ብኸመይ ድኣ ኣባይ ክበፅሕ ክኢሉ?" ብዝብል ሓዚና። ኣብ ከባቢኣ ዘለዉ ሰባት ካብ ዝደቀሰትሉ ከምዘይተልዓለትን ከምዘይሓሻን ምስረኣዩ ግን፡ ናብ ደሴ ንውሰዳ ኢሎም። ዝኾነ ሰብ ብዛዕባ ሕማማ ኣይፈልጥን፤ ዝደቀሰትሉ ገዛ ብሕማቕ ጨና ተዓፊኑ እናረኣዩ እውን፡ መዐገሲ እንተረኸበት እዮም ዝብሉ ነይሮም። ማሚቱ ብሕፍረት ኣብ ትኣትዎ ይጨንቃ ነይሩ። ወላዲታን ኣሕዋታን ዋላ እንተሓፀብዋ፡ ናይ መፃኢ ዕድላ ግን ኣጨነቓ። ምግቢ ምውሳድ ገደፈት፥ ስድርኣ ኣዲስኣበባ ናብ ትርከብ ሓፍታ ንክወስድዋ ድማ ተማሕፀነቶም። ኣዲስ ኣበባ ዘመድ ኣዝማድ ኣብ ፀገማ ንክበፅሑ ተረባረቡ፤ ናይ ሓፍታ ኣባልገ ይሰርሓሉ ናብ ዝነበራ ሆስፒታል ዘውዲቱ ከይዳ። ኣብ ሆስፒታል ዘውዲቱ ን 15 መዓልታት ደቂሳ ፀረ-ቃንዛ እናወሰደት ድሕሪ ምፅናሕ፡ ናይ ሓፍታ ኣባልገ ኣብቲ እዋን ልዕልተ ፀሓይ ተባሂሉ ናብ ዝፅዋዕ ሆስፒታል ወሰድኣ። ኣብዚ ሆስፒታል ዶክተር ካትሪን ሃምሊንን በዓል ገዝአን ዶክተር ሬጅ ሃምሊንን፡ ንሕሙማት ፌስቱላ መጥባሕቲ ሕክምና ይህቡ እዮም። ናብቲ ሆስፒታል ምስኣተወት ዝገበሩላ ምሕባሓብን ኣቀባብላን፡ ሕማማ ንክትርስዕ ከምዝገበራ ትዝክር። ኣብቲ ሆስፒታል ካልኦት 10 ዝኾና ሕሙማት ፌስቱላ ከምዘለዋን፡ ካብ ሕማመን ይድሕና ምህላወን ምስነገርዋ ግን፡ ፈውሲ ተሰምዓ። ካልኦት ኣብቲ ሆስፒታል ዝደቀሳ እውን፡ ምድሓን ከምዝከኣል ክነግርኣ ጀሚረን፤ ንዝተወሰኑ መዓልታት ደቂሳ ምስጠንከረት፡ ሕክምና መጥባሕቲ ተገይሩላ ደሓነት። "ኣነ ሞተይ ተመንየ፤ ፈጣሪ ግን ነዊሕ ዕድመ ሂቡኒ" ትብል ማሚቱ ምስ ሐሻ፡ ንዕኣ ዝግበር ዝነበረ ምሕብሓብ ኣብቲ ሆስፒታል ኣብ ካልኦት ክትትግብሮ ጀሚራ። "ናይ ካልኦት ተሓከምቲ ዓራት ብምንፃፍ እየ ጀሚረ" ትብል ማሚቱ፡ ድሒነ እየ ኢላ ናብ መረበታ ክትምለስ ኣይሓሰበትን፤ ኣብቲ ሆስፒታል ክተገልግል ወሰነት ድኣ። በዓል ገዝኣ ንክልተ ዓመታት እናመፅአ ይርእያ ነይሩ፤ ንሳ ግን ኣፀቢቓ ክሳብ ትድሕን ከምትፀንሕ ብምግላፅ፡ ናይ ባዕሉ ህይወት ንክጅምር ነገረቶ። ጉዕዞ ናብ ሞያ ሕክምና መጥባሕቲ ቅድሚ ሕዚ ንተሓከምቲ ትሕግዝ ዝነበረት መሓዝኣ ንዕረፍቲ ምስወፅአት፡ ንዕኣ ተኪኣ ክትሰርሕ ጀሚራ። በዚ ድማ ንካልኦት ምሕጋዝ ሕጉስቲ ከምዝገብራ ብምእማን ክትሰርሕ ምጅማራ ትዛረብ። እታ ናብ ዕረፍቲ ወፅያ ዝነበረት ሰራሕተኛ ምስ መፅአት ግን ናብ ትድሕነሉ ክፍላ ክትምለስ ግድን ኮነ። ኣብዚ ግዘ ነይሩ ዶክተር ሃምሊን ናበይ ከይዳ ኢሎም ዝሓተቱ፤ ካብኡ ግን መሊሶም ኣምፅእዋ። ዶክተር ሬጅ ሃምሊን ሕክምና መጥባሕቲ ክህቡ እንከለዉ፡ የርእይዋ ነይሮም። ናይ ሕክምና መጥባሕቲ ክዳና ተኸዲና፡ እግሪ እግሮም እናስዓበት ሙየኦም ብምርኣይ፡ ኣናእሽተይ ሕክምና መጥባሕቲ ንክትገብር ዕድል ክህብዋ ጀሚሮም። ድሕሪ እዚ ንከተማ ኣዲስኣበባ ዘይትፈልጥን ሆስፒታልን መድሓኒትን ብግቡእ ዘይትርዳእ ዝነበረት ማሚቱ፡ ንሕሙማት ፌስቱላ ንብሕታ ዕዉት መጥባሕቲ ክተካይድ ጀሚራ። "ከማይ ዝተሳቐያ፡ ካብ ስቓየን ምሕካም ሓጎስ ይህበኒ እዩ፤ ብናህቶም ሓገዝ እየ ክሕክም፣ እንግሊዘኛ ክዛረብ፣ኣምሓርኛ ከንብብን ክፅሕፍን ዝኸኣልኩ፤ ኩሉ ነገር ኣብዚ ቀፅሪ እዚ እየ ተማሂረ" ትብል። ሕዚ ማሚቱ፡ ንትምህርቲ ናብቲ ሕክምና ንዝመፅኡ ተምሃሮ እውን ትሕግዝ እያ። ዓለም ለኸ ኣፍልጦ ሓደ ሰንበት፡ ካብ ዓዲ ኢንግሊዝ ኮሌጅ ሮያል ዝመፅኡ ሰብ ሞያ መጥባሕቲ፡ ይረኽብዋ፤ ኣብቲ እዋን እኒ በዓል ዶክተር ሃምሊን ኣብቲ ሕክምና ኣይነበሩን። ኣብዚ ግዘ ሕክምና እዚ መጥባሕቲ ክትመርሕ ድማ ግድን ኮይኑ። እቶም ሰብ ሞያ ዳግማይ ናብቲ ሆስፒታል ኣብ ዝመፅሉ እዋን እውን፡ ብሓገዝ ዶክተር ሬጅ ሃምሊን እዚ መጥባሕቲ ሕክምና ሙሉእ ብሙሉእ ክተካይድ ምስረኣይዋ ግን ተደሚሞም ጥራሕ ስቕ ክብሉ ኣይደለዩን፤ ኣፍልጦ ሂበምዋ። በዚ ስርሓ ዶክተር ሬጅ ሃምሊን ከምዝኾርዑላ ትዛረብ ማሚቱ፡ "ኣነ እውን ብስረሐይ ኮሪዐ" ትብል። ድሕሪ ዓለም-ለኸ ኣፍልጦ ኮሌጅ ሮያል፡ ናብ ኣሜሪካ ተፀዊዓ እውን ካብ ኢትዮጵያውያን ኣፍልጦ ረኺባ እያ። እዚ ኮይኑ እውን ግና ማሚቱ፡ "ንዓይ ክንዲ ዝተገበረለይ ነገር፡ ንካልኦት ዝገበርኩ ኣይመስለንን" ብምባል ሎሚ እውን ንብዙሓት ክትሕግዝ ድልየት ከምዘለዋ ትሕብር። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, "ሰብ ምዃነይ ኣጽሊኡኒ ነይሩ" ግዳይ ሕማም ፌስቱላ ተዛማዲ ትሕዝቶ ጥዕና፡ ኣብ 'መዕቆር ሽንቲ ህጻናት' ጎዳኢ ኬሚካል ተረኺቡ23 ጥሪ 2019 ኣብ ትግራይ፡ ኤችኣይቪ ኤይድስ ንምንታይ ለበዳ ኾይኑ ይቕጽል ኣሎ?2 ታሕሳስ 2019 ብዛዕባ ፊስቱላ ደቂ ተባዕትዮ እንታይ ትፈልጡ?30 ጉንቦት 2018 ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 3 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 "ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ"15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ “ኣብ ኢትዮጵያ ተቐቲሎም”14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ፡ ንሱዳን ካብ 'መዝገብ ግብረ-ሽበራ' ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ፡ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ‘ዓሌታውያን’ዮም”፡ ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ?
